流浮山車禍|黃雨下拜祭 幼子盼圓父期望:成為有學識才華嘅人
流浮山雞伯嶺路周三(24日)發生奪命車禍,一輛拖頭懷疑突然溜後,67歲司機被夾在貨架及水箱之間,事隔數小時始被發現,卻已告不治。今日(26日)死者遺孀、兩名兒子及多名親友,冒着黃雨警告在現場拜祭。其中兒子哭喚:「阿爸!」叫人心碎。幼子說,爸爸希望他成為有學識、有才華的人,「因為佢自己一世做司機都係粗勞命,佢唔想我以後好似佢咁樣。」
黃雨警告下,流浮山雨粉紛飛,道士吹響號角唸經招魂,親友相繼鞠躬致敬,並呼喚亡者。其中死者長子手持香燭,高聲叫喚:「返嚟啊,阿爸!」身後的幼子亦大喊:「阿爸畀啲回應啊......阿爸!平時無咩機會叫你,今日大聲咁叫你!」
幼子為應屆中學文憑試(DSE)考生,昨日應考最後一科。他稱,本來計劃考完試與爸爸一同遊玩,「但係𠵱家根本無可能。」他坦言,爸爸比較內歛,從不說出對子女的期望,「但我知佢一直想我好努力咁讀書,想我做一個有學識,有才華嘅人。因為佢自己一世做司機都係粗勞命,佢唔想我以後好似佢咁樣。」他打算考完DSE繼續努力提升自己。他說英文比較差,會加緊訓練,亦知道目前家庭財政壓力大,打算兼職打工幫補家計。
儀式完結後,新界北總區交通部特別調查隊第一隊重返現場進行調查。